Eins og síðustu ár er á þessu ári töluvert unnið að endurnýjun og styrkingu dreifikerfis RARIK á Vesturlandi og loftlínum skipt út fyrir jarðstrengi . Á þessu ári verður endurnýjaðir um 30 km af háspennulínu með háspennustreng í jörðu , að sögn Inga Berg Ingasonar hjá áætlanadeild Rarik . Í Borgarfirði er Rarik að endurnýja háspennulínu frá Stóra-Kroppi að Bæjarhverfinu um 8 km leið , einnig er unnið að endurnýjun línunnar að Eskiholti II um 4 km lögn . Þá er línan að Bóndhól í Borgarhrepp um 2 km endurnýjuð og línan að Smiðjuhóli um 4 km sömuleiðis . Í Saurbæ í Dölum verður um 6 km af háspennulínu komið í jörðu og er það aðallega á því svæði sem varð verst úti um áramótin síðustu . Í Breiðuvík á Snæfellsnesi verða um 6 km af háspennulínu endurnýjuð auk þess sem sett verður upp fjarstýrð rofastöð . Í Borgarnesi verðu haldið áfram að endurnýja rafbúnað í spennistöðvum , en skipt verður um spenna í sjö stöðvum . Jafnframt er spennan hækkuð úr 6 kV í 19 kV , að sögn Inga Berg . Hann segir að þá sé alltaf eitthvað um að stækka þurfi spennistöðvar í sumarhúsahverfum og dreifikerfið í þeim styrkt .